Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: polgármesteri hivatalhoz juttatják el a rendszámok listáját. A városi jegyző — tévesen hivatkozva az 1992. évi LXVI. törvényre és
Paragraph Index: 1340

polgármesteri hivatalhoz juttatják el a rendszámok listáját. A városi jegyző — tévesen hivatkozva az 1992. évi LXVI. törvényre és a 80/1997 (XII. 20.) sz. helyi rendeletre — kéri a Belügyminisztérium (BM) Adatfeldolgozó Hivatal közlekedési nyilvántartó osztályától a gépjármű-tulajdonosok név- és lakcímadatait, amelyeket azután a kft.-hez továbbít. (Sem az adatok kérésének, sem azok továbbításának nincs hivatalos nyoma.) A helyszínen szóban, majd a vizsgálat tapasztalatairól küldött levélben is felhívtuk a jegyző figyelmét arra, hogy a parkolási díjat nem fizető gépjárművezetők adatainak megszerzése és azoknak a Miskolci Városgazda Kft.-hez továbbítása jogellenes. (174/H/1999). A Miskolci Városi Közlekedési Rt. személyes adatokkal kapcsolatos adatkezelési gyakorlatának általános áttekintése mellett a közlekedési eszközöket érvényes menetjegy vagy bérlet nélkül igénybe vevő (pótdíj fizetésére kötelezett) személyekről vezetett nyilvántartást vizsgáltuk. Megállapítottuk, hogy a munkaügyi és béradatokat kezelő számítógépes nyilvántartáshoz való hozzáférést a szakmai feladatokhoz igazítják. A bliccelők jegyzőkönyvbe felvett személyes adatait (amelyeket bediktálás, a személyazonosító igazolványból történő kiírás útján, vagy — a vonatkozó törvényi előírások szerint — a rendőrség segítségével szerzik be az ellenőrök) olyan számítógépes rendszerben rögzítik, amelyből a pótdíjtartozás megfizetése esetén a személyes adatok mezői törlődnek. A nem fizetők adatait a program egy év után törli a rendszerből. (175/H/1999) A BAZ Megyei Fogyasztóvédelmi Felügyelőségnél vizsgálatunk célja a közérdekű adatok nyilvánosságát biztosító törvények érvényesülésének ellenőrzése volt. A felügyelőség fennállása óta még nem vetett ki fogyasztóvédelmi bírságot, és arra sem volt példa, hogy helyi jogerős határozat azonnali végrehajtását kellett volna elrendelni, ezért a vizsgálatig nem került sor arra, hogy a törvényi kötelezettségnek eleget téve a súlyos jogsértést megállapító határozatot nyilvánosságra hozták volna. A felügyelőség e jogával az enyhébb esetekben sem élt, amikor a törvény a nyilvánosságra hozatalt nem kötelezővé, csak lehetővé teszi. A vizsgálat megerősítette azokat a korábbi információinkat, hogy a Fogyasztóvédelmi Főfelügyelőség a felügyelőségek munkájának nyilvánosságát erősen korlátozta: az egyébként többnyire központilag elrendelt vizsgálatok eredményéről szóló tájékoztatást is központilag engedélyezték. (180/H/1999) Az Észak-magyarországi Környezetvédelmi Felügyelőségen a közérdekű adatok kezelésének gyakorlatát vizsgáltuk. Az ügyiratok és a számítástechnikai rendszer tanulmányozása azt mutatta, hogy a közérdekű adatokkal kapcsolatos kérelmek elsősorban a környezeti hatástanulmányok megismerésére vonatkoznak. A felügyelőség a rendszeresen tartott sajtótájékoztatókon, illetve a kéthavonta 1600 példányban kiadott és ingyenesen terjesztett Új Kör-Kép című lapban számol be rendszeresen a vizsgálatok eredményeiről, népszerűsíti a környezetvédelem eszméjét. Kifogásoltuk, hogy az üzleti titok védelme miatt a felügyelőség elzárkózik a környezetvédelmi bírságokra vonatkozó kérések teljesítésétől. (181/H/1999) Az Adó- és Pénzügyi Ellenőrzési Hivatal (APEH) BAZ megyei igazgatóságán folytatott vizsgálat a személyes adatok kezelését összességében jogszerűnek ítélte, néhány területen azonban adatvédelmi szempontból kifogásolható gyakorlatot tapasztaltunk. A személyügyi nyilvántartásban feltártuk, hogy az 1998 májusáig jelentkezők, de felvételt nem nyertek pályázatait a vizsgálat időpontjáig nem küldték vissza az érintetteknek. Az igazgatóság külső megkeresésekről vezetett nyilvántartásai pontosak, áttekinthetőek, korrekt képet adnak a terület működéséről. Adatvédelmi szempontból azonban kifogásoltuk egy községi jegyző azon adatkérésének teljesítését, amelynek során — a helyi iparűzési adó alanyaiként történő nyilvántartás céljából — továbbították a község területén élő mezőgazdasági őstermelői igazolvánnyal rendelkezők adatait. A vizsgálat során tapasztalt néhány hiányosság (például az adóellenőrök megbízólevelei tárgyi hatályának pontatlansága, a személyes adatok számítógépes kezelésének rendjéről, valamint a hozzáférési jogosultságok garanciális szabályairól szóló egységes szabályzat hiánya) felszámolására központi intézkedések szükségesek. (182/H/1999) A BAZ Megyei Munkaügyi Központ miskolci kirendeltsége papíralapú, illetve számítógépes nyilvántartása minden szempontból megfelel az adatvédelmi követelményeknek. Példamutatók az adatbiztonság érdekében bevezetett intézkedések, valamint az ügyfélfogadás rendje. 2000/88/II. szám A kirendeltség az adatokat az országosan egységes számítástechnikai rendszerben tartja nyilván. A hozzáférés többszörösen, jelszóval védett, a rendszer valamennyi belépést és adatkezelési műveletet regisztrál. A programban az adatokhoz azonosító, TAJ-szám, adószám vagy név alapján lehet hozzáférni. A program a nyilvántartott személyazonosító adatait rögzíti, valamint valamennyi, ellátásra, képzésre vonatkozó adatot. A papíralapú nyilvántartás tűz- és mozgásérzékelővel ellátott, elkülönített helyiségben, zárható szekrényekben található. Az ügyfélfogadás rendje megfelel az adatvédelmi követelményeknek: az ügyfelek külön helyiségben várakoznak, egy irodában két ügyintéző dolgozik, de egyszerre csak egy ügyfelet fogadnak. Az ellátásban részesülők elválasztófallal ellátott pultoknál intézhetik ügyeiket. (194/H/1999) A BAZ Megyei Közigazgatási Hivatal adatkezelésének vizsgálatakor kiemelt figyelmet fordítottunk az önkormányzatokról vezetett adatok körére, ezen adatok nyilvánosságára, az ezekkel kapcsolatos elutasított kérelmekre, a 191/1996. (XII. 17.) Korm. rendelet 16. § (1) bekezdés e) pontja alapján folytatott ellenőrzések tapasztalataira, valamint az egyes közigazgatási ügyek adatainak kezelésére. A köztisztviselők jogállásáról (Ktv.) és az ügyészségről szóló törvény (Ütv.) nincsenek összhangban egymással. Az Ütv. ugyanis a törvényességi felügyelet során az ügyésznek általános iratbetekintési jogot enged, míg a Ktv. e jog gyakorlását kizárólag a bűncselekmények felderítése tekintetében szabályozza. Kifogásoltuk, hogy a papíralapú nyilvántartások selejtezési ideje nincsen összhangban a számítógépen tárolt adatok törlési idejével. A törvényességi ellenőrzési főosztályon megállapítottuk, hogy a képviselő-testületi ülésekről készített jegyzőkönyvekre vonatkozó — csekély számú — adatkérést a hivatal minden esetben teljesítette. (195/H/1999) A miskolci polgármesteri hivatalban a közgyűlés üléseiről készített jegyzőkönyvek nyilvánosságát, a szabálysértési ügyekben keletkezett adatok kezelését, valamint a személyi adat- és lakcímnyilvántartás rendszerének működését, továbbá — külön vizsgálat keretében — a gyámügyi munkához kapcsolódó adatkezeléseket vizsgáltuk. A közgyűlés üléseinek jegyzőkönyvei a hivatalban megtalálhatók: egy-egy kötetben egy ülés jegyzőkönyvei, határozatai vannak, a kötetek elején az előterjesztések, az egyes napirendi pontok anyagai, vagyis a döntés-előkészítő iratok is megtalálhatók. A zárt ülések jegyzőkönyvei a kötetek végén, elkülönítve vannak, ezért az állampolgárok csak a hivatal dolgozójának jelenlétében olvashatják a jegyzőkönyveket. 1999. január 1-jétől a közgyűlés valamennyi határozata megjelenik a „Miskolc Megyei Jogú Város Közgyűlésének Közlönye” című kiadványban. A közlönyben — helytelenül — nyilvánosságra hozzák az egyedi önkormányzati hatósági ügyekben hozott határozatokat is, például, hogy ki (neve, címe) és milyen összegű lakásvásárlási támogatásban részesült. A szabálysértési hatóság adatkezelése megfelel az adatvédelem követelményeinek. A személyi adat- és lakcímnyilvántartás az országosan egységes program alapján dolgozik, amely a hivatal valamennyi számítógépére telepítve van, és naplózza az adatkezeléseket. A papíralapú nyilvántartás zárható fémszekrényekben található. A közel kétszázezer városi lakos közül mindössze huszonketten éltek adatletiltási jogukkal. (196/H/1999) A gyámügyi osztály adatkezelése megfelel az adatvédelem követelményeinek. Az örökbefogadottak, örökbefogadók, illetve örökbeadók nyilvántartását a Megyei Gyermekvédelmi Szakszolgálat végzi, így az osztály nem kezeli az örökbefogadásban részt vevők adatait. Adatszolgáltatást kizárólag a vonatkozó jogszabályok — elsősorban a gyermekek védelméről és a gyámügyi

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes